Affies-seun deur bus getref: ‘Daar is hoop’ - Maroela Media
Schalk Viljoen, die gr. 11-leerling aan die Afrikaans Hoër Seunskool (Affies) in Pretoria wat Vrydagoggend op pad skool toe deur ŉ bus raakgery is, is Vrydagaand geopereer.
Marianne van der Laarse, woordvoerder van die familie, het gesê Schalk is geopereer om die drukking op sy brein te verlig. “Hy is stabiel. Onder die omstandighede gaan dit goed. Hy is onder verdowing en sy organe funksioneer normaal.”
Volgens Van der Laarse het die neurochirurge aan Deon en Karen, Schalk se ouers, gesê hulle is tevrede met die Schalk se vordering. “Hy is baie beter. Daar is hoop.”
Affies het intussen op die skool se Facebook-blad gesê: “Die operasie was suksesvol. Die eerste 72 uur is egter krities. U volgehoue gebede word ondersteun.”
Van der Laarse het gesê Schalk se ouers ontvang ongelooflike ondersteuning. “Die Afrikaans Hoër Seuns- sowel as die Afrikaans Hoër Meisieskool en die publiek ondersteun die gesin oneindig baie. Hulle is baie dankbaar en wil hê almal moet dit weet.”
Schalk het ook ŉ ouer sussie.
Ons bid vir sterkte vir julle gesin en algehele herstel vir hierdie pragtige seun van julle. Affie-mamma
Schalk, ons weet jy gaan gesond word. Julle bly in ons gebede. Baie sterkte! Dankie aan die medici wat só na jou omsien.
My prokureur en my dokter sê ook altyd: “Solank daar geld is, is daar hoop”. Sterkte..
Pierre Secunda · 4 jare gelede
Here Onse Groot God en Vader. Skepper van hemel en aarde. Ons bid en vra U asb om vir Schalk aan te raak en gesond te maak soos net U alleen dit kan doen. Ons se dankie Here. Ons spreek genesing uit in Jesus Naam. Ons eer U en loof U en prys U. Amen!!
Ek is so dankbaar vir die ouers en familie dat die outjie goed vaar onder die omstandigdhede! Hopeloos teveel leerders is al deur meestal onnodige ongelukke verloor. Ek bid ook vir sy skool en andere wat hierdeur geraak word.. Sterkte jongman, mag die Heer se hand van genesing oor jou waak!
Ek voel baie jammer vir die leerling en sy ouers en wens hom ‘n spoedige herstel toe.
Die Skoolhoof van Affies en die ouers sal met die kinders moet gesels. Ek het ook nader as amper 1 van die leerlinge raakgery.
Die betrokke Affie wat ek amper getref het was besig om te teks op sy selfoon. Hy het nie ‘n idee gehad wat in die verkeer aangaan nie, en nee hy het nie die straat oorgesteek by ‘n wettige kruising nie.